**** **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# *Draft* DECIZIA ETAPEI DE ÎNCADRARE

## Nr. din ............03.2023

Ca urmare a notificării adresate de **SC MILOES RESIDENCE SRL** din municipiul Rădăuți, str. Vadul Topliței, nr. 2 M, județul Suceava privind planul „Întocmire PUZ pentru schimbarea destinației și regimul de înălțime din locuințe unifamiliale tip P+1E în locuințe colective tip P+2E și branșamente utilități”, propus a fi amplasat în municipiul Rădăuți, str. Iraclie Porumbescu, nr. 35, județ Suceava înregistrată la APM Suceava cu nr. 660/18.01.2023, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţei Comitetului Special Constituit din data de 09.03.2023;
* în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 (republicată) privind stabilirea procedurii de realizare a evaluării de mediu pentru planuri şi programe;
* în baza completărilor depuse la A.P.M. Suceava conform solicitărilor C.S.C. înregistrate cu nr. 3075/07.03.2023, respectiv:
* Adresa nr. 4138108/20.01.2023 emisă de Inspectoratul pentru Situații de Urgență "Bucovina" al județului Suceava;
* Notificarea nr. 1452/20.01.2023 emisă de către Direcția de Sănătate Publică Județeană Suceava;
* Adresa nr. 70066/06.03.2023 emisă de către Inspectoratul de Poliție Județea Suceava – Serviciul Rutier;
* în lipsa comentariilor motivate din partea publicului interesat,

**decide:**

**Planul „Întocmire PUZ pentru schimbarea destinației și regimul de înălțime din locuințe unifamiliale tip P+1E în locuințe colective tip P+2E și branșamente utilități”, propus a fi amplasat în municipiul Rădăuți, str. Iraclie Porumbescu, nr. 35, județ Suceava**, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul pentru care este elaborat planul este domeniul privat al SC MILOES RESIDENCE SRL, intravilan, nr. cadastral 37380 din CF nr. 37380, județ Suceava, în suprafață totală de 688,0 mp.

Este emis Certificatul de Urbanism nr. 481/13.09.2022 de către Primăria Municipiului rădăuți, care certifică acest fapt.

În prezent terenul având destinație prevăzut în PUG – curți-construcții.

**Vecinătăți:**

* Nord – proprietate privată – Costea Aurica;
* Sud – drum acces parcare spre proprietate Ungureanu Virgil,, Str. Șerpuită;
* Vest – proprietate priivată Ungureanu Virgil;
* Est – str. Iraclie Porumbescu (drum acces).

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Conform PUG-ului municipiului Rădăuți, terenul studiat se află în intravilan. Destinatia stabilită prin documentațiile de urbanism, teren intravilan – curți construcții. Planul propune schimbarea destinației regimului de înălțime din 4 locuințe înșiruite unifamiliale P+1E în locuințe colective P+2E și branșamente utilități.

**Indici urbanistici :**

P.O.T. maxim: 50% C.U.T. maxim: 1.4%

P.O.T. propus: 34.2% C.U.T. propus: 1.12

|  |  |
| --- | --- |
| Funcțiuni | Suprafață (mp) |
| Zonă circulație și parcări | 330,9 |
| Zonă construită | 234,9 |
| Zonă spații verzi | 122,2 |
| **Total** | **688,0** |

* Regim maxim de înălțime: P+2E
* **H** maxim la coamă = 10.0 m
* H minim = nereglementat

**Functiuni permise:**

- Construcțiile se vor amplasa la o distanță de minim 1.0 m față de limita posterioară;;

- Clădirile vor putea fi realizate în regim cuplat cu condiția de a avea obligatoriu un acces auto în parcelă, având minim 3 m lățime, respetiv 3.80 m în cazul parcelelor mai mari de 600 mp;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Nu există în zona studiată, se dorește branșarea la rețeaua de apă a municipiului Rădăuți

**Canalizarea**

Evacuarea apelor uzate se face prin branșament la rețeaua de canalizare a orașului.

.

**Alimentarea cu energie electrică** a obiectivului se va face de la rețelele publice existente în zonă, prin intermediul unui branșament electric.

**Alimentarea cu căldură**

Se dorește branșarea fiecărui apartament separat la rețeaua de gaze a orașului.

**Accesul** auti și pietonal se face din strada Iraclie Porumbescu.

.

**Gospodărirea deșeurilor**

Se propune o platformă cu pubele pentru precolectare deșeuri menajere și racord la rețele edilitare.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a)* probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

*(i)* *caracteristicile naturale speciale sau patrimoniul cultural – nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul sau apropierea unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.

**Informarea şi participarea publicului la procedura de evaluare de mediu:**

-În urma publicării în ziarul județean „Crai Nou” a anunţurilor publice privindprima versiune a planului în zilele de 18.01.2023 şi 25.01.2023, până la luarea deciziei de încadrare nu au fost semnalate observaţii din partea publicului.

- În urma publicării din data de ................., în ziarul județean „Crai Nou” a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| Șef Serviciu Calitatea Factorilor de Mediu | Întocmit, |
| Anca IONCE | Cezar ASURDULUI |